UEFA ta tilastawa Bulgaria biyan tarar dala dubu 83 - Turai - RFI
Labarai 15/11 06h00 GMT
Shirye-shirye 15/11 06h17 GMT
Labarai 15/11 07h00 GMT
Shirye-shirye 15/11 07h17 GMT
Wasanni Kwallon Kafa Gasar Cin Kofin Turai UEFA Ingila Bulgaria
UEFA ta tilastawa Bulgaria biyan tarar dala dubu 83
Daga Nura Ado Suleiman wanda aka wallafa 30-10-2019 Wanda aka canza zuwa 30-10-2019 A 11:08
Bulgaria za ta biya tara mai tsoka, gami da buga wasa ba tare da 'yan kallo ba, saboda rashin da'ar magoya baya. AFP/File / NIKOLAY DOYCHINOV
Hukumar kwallon kafa ta nahiyar Turai UEFA, ta yanke hukuncin tilastawa Bulgaria biyan tarar dala dubu 83, kwatankwacin naira miliyan 29 da dubu 921, da 500, sai kuma buga wasan neman tikitin zuwa gasar cin kofin nahiyar Turai ba tare da yan kallo ba.
Hukuncin na UEFA ya biyo bayan yadda wasu magoya bayan kasar ta Bulgaria suka rika furta kalaman cin zarafi da nuna wariyar launi, ga ‘yan wasan kasar Ingila, yayin fafatawarsu a wasan neman cancantar zuwa gasar kwallon kafar kasashen Turai ta 2020 a farkon wannan wata na Oktoba.
Yayin wasan dai Ingila ta lallasa Bulgarian ne da kwallaye 6-0 ranar 14 ga watan Oktoban da muke ciki.
Hukuncin ladabtarwar na nufin Bulgaria za ta fafata tsakaninta da Jamhuriyar Czech a gida ranar 17 ga Nuwamban dake tafe ba tare da ‘yan kallo ba.
A gefe guda kuma hukumar ta UEFA, ta ce tilas hukumar kwallon kasar ta Bulgaria ta biya tarar euro dubu 10, kwatankwacin naira miliyan 4 a matsayin nata kashin na ladantarwar, domin tsawatarwa magoya bayan kwallon kafarsu a nan gaba kan laifin nuna wariyar launi.
UEFA za ta ci tarar Ronaldo kan …
UEFA ta kaddamar da bincike kan …
Platini zai dawo harkar kwallon kafa …
Sudan Darfur Omar Hassan Al Bashir
Kotu ta tsaida ranar yanke hukunci kan al-Bashir
Tarzoma ta barke a bukin ciki shekara 1 da soma zanga-zangar Faransa
Faransa Rasha Ukraine
Macron zai shiga tsakanin Putin da Zelensky